ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการคัดเลือกและแต่งตั้งเลขาธิการสำนักงานคณะกรรมการกำกับกิจการพลังงานพ.ศ. ๒๕๕๗ โดยที่เป็นการสมควร ปรับปรุง แก้ไขหลักเกณฑ์การคัดเลือกและแต่งตั้งเลขาธิการสำนักงานคณะกรรมการกำกับกิจการพลังงานให้มีความเหมาะสมและสอดคล้องกับพระราชบัญญัติการประกอบกิจการพลังงานพ.ศ. ๒๕๕๐อาศัยอำนาจตามความในมาตรา ๓๓ (๓)แห่งพระราชบัญญัติการประกอบกิจการพลังงาน พ.ศ. ๒๕๕๐ คณะกรรมการกำกับกิจการพลังงานออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการกำกับกิจการพลังงานว่าด้วยการคัดเลือกและแต่งตั้งเลขาธิการสำนักงานคณะกรรมการกำกับกิจการพลังงาน พ.ศ.๒๕๕๗ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบคณะกรรมการกำกับกิจการพลังงานว่าด้วยการคัดเลือกและแต่งตั้งเลขาธิการสำนักงานคณะกรรมการกำกับกิจการพลังงาน พ.ศ.๒๕๕๖ข้อ ๔ ในระเบียบนี้ประธานกรรมการ หมายความว่า ประธานกรรมการกำกับกิจการพลังงานคณะกรรมการ หมายความว่า คณะกรรมการกำกับกิจการพลังงานเลขาธิการ หมายความว่าเลขาธิการสำนักงานคณะกรรมการกำกับกิจการพลังงานสำนักงาน กกพ. หมายความว่า สำนักงานคณะกรรมการกำกับกิจการพลังงานข้อ ๕ ให้ประธานกรรมการเป็นผู้รักษาการและมีอำนาจวินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑หมวดทั่วไป ข้อ ๖ คณะกรรมการเป็นผู้คัดเลือกและแต่งตั้งเลขาธิการข้อ ๗ เลขาธิการต้องเป็นผู้ปฏิบัติงานเต็มเวลาโดยต้องมีคุณสมบัติและไม่มีลักษณะต้องห้ามตามมาตรา ๑๓แห่งพระราชบัญญัติการประกอบกิจการพลังงาน พ.ศ. ๒๕๕๐ ดังนี้(๑) มีสัญชาติไทย(๒) มีอายุไม่ต่ำกว่าสี่สิบปีบริบูรณ์(๓) ไม่เป็นสมาชิกสภาผู้แทนราษฎร สมาชิกวุฒิสภา ข้าราชการการเมืองสมาชิกสภาท้องถิ่นหรือผู้บริหารท้องถิ่น(๔) ไม่เป็นผู้ดำรงตำแหน่งใด ๆ ในพรรคการเมือง(๕) ไม่เป็นบุคคลวิกลจริต หรือจิตฟั่นเฟือนไม่สมประกอบ(๖) ไม่ติดยาเสพติดให้โทษ(๗) ไม่เป็นบุคคลล้มละลายหรือไม่เคยเป็นบุคคลล้มละลายทุจริต(๘) ไม่เป็นคนไร้ความสามารถหรือเสมือนคนไร้ความสามารถ(๙) ไม่เป็นบุคคลที่ต้องคำพิพากษาให้จำคุกและถูกคุมขังอยู่โดยหมายของศาล(๑๐) ไม่เป็นบุคคลที่เคยต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีในวันได้รับการเสนอชื่อเว้นแต่ในความผิดอันได้กระทำโดยประมาทหรือความผิดลหุโทษ(๑๑)ไม่เป็นบุคคลที่เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินเพราะร่ำรวยผิดปกติหรือมีทรัพย์สินเพิ่มขึ้นผิดปกติ(๑๒) ไม่เคยถูกไล่ออก ปลดออก หรือให้ออกจากราชการ หน่วยงานของรัฐหรือหน่วยงานของเอกชน เพราะทุจริตต่อหน้าที่ หรือเพราะประพฤติชั่วอย่างร้ายแรงหรือถือว่ากระทำการทุจริตและประพฤติมิชอบในวงราชการ(๑๓) ไม่เป็นตุลาการศาลรัฐธรรมนูญ กรรมการการเลือกตั้งผู้ตรวจการแผ่นดิน กรรมการป้องกันและปราบปรามการทุจริตแห่งชาติกรรมการตรวจเงินแผ่นดิน กรรมการสิทธิมนุษยชนแห่งชาติหรือสมาชิกสภาที่ปรึกษาเศรษฐกิจและสังคมแห่งชาติ(๑๔) ไม่เคยถูกวุฒิสภามีมติให้ถอดถอนออกจากตำแหน่งข้อ ๘ นอกจากคุณสมบัติและลักษณะต้องห้ามตาม ข้อ ๗แล้ว เลขาธิการต้องไม่มีลักษณะต้องห้ามตามมาตรา ๑๖วรรคหนึ่งแห่งพระราชบัญญัติการประกอบกิจการพลังงาน พ.ศ. ๒๕๕๐ ดังนี้(๑) ไม่เป็นข้าราชการซึ่งมีตำแหน่งหรือเงินเดือนประจำ(๒) ไม่เป็นพนักงานหรือลูกจ้างของหน่วยงานของรัฐหรือราชการส่วนท้องถิ่นหรือไม่เป็นกรรมการหรือที่ปรึกษาของหน่วยงานของรัฐที่ดำเนินธุรกิจหรือดำเนินการในกิจการพลังงานและคู่สมรสของบุคคลที่ได้รับการคัดเลือกดังกล่าวต้องไม่เป็นกรรมการหรือที่ปรึกษาของหน่วยงานของรัฐที่ดำเนินธุรกิจหรือดำเนินการในกิจการพลังงาน(๓) ไม่ดำรงตำแหน่งใด ๆหรือเป็นหุ้นส่วนในห้างหุ้นส่วนหรือผู้ถือหุ้นในบริษัทหรือองค์การที่ดำเนินธุรกิจหรือดำเนินการในกิจการพลังงานและให้รวมถึงคู่สมรสและบุตรที่ยังไม่บรรลุนิติภาวะของบุคคลที่ได้รับการคัดเลือกนั้นด้วย(๔)ไม่ประกอบอาชีพหรือวิชาชีพอื่นใดที่มีส่วนได้เสียหรือมีผลประโยชน์ขัดแย้งไม่ว่าโดยตรงหรือโดยอ้อมกับการปฏิบัติหน้าที่ในตำแหน่งเลขาธิการข้อ ๙ เลขาธิการต้องมีคุณสมบัติเฉพาะตำแหน่งดังนี้(๑) สำเร็จการศึกษาไม่ต่ำกว่าระดับปริญญาตรีสาขาพลังงาน คณิตศาสตร์นิติศาสตร์ วิทยาศาสตร์ วิศวกรรมศาสตร์ เศรษฐศาสตร์ การเงิน การบัญชีทรัพยากรธรรมชาติและสิ่งแวดล้อม การคุ้มครองผู้บริโภคหรือสาขาอื่นที่เกี่ยวข้อง(๒)เป็นผู้ที่มีประสบการณ์การทำงานด้านกิจการไฟฟ้าหรือกิจการก๊าซธรรมชาติหรือกิจการอื่นอันจะเป็นประโยชน์ต่อการกำกับกิจการพลังงานไม่น้อยกว่า๑๐ ปี(๓) กรณีที่เคยเป็นหรือเป็นผู้บริหารส่วนราชการต้องดำรงตำแหน่งไม่ต่ำกว่ารองหัวหน้าส่วนราชการที่มีฐานะเป็นกรม หรือเทียบเท่า(๔) กรณีที่เคยเป็นหรือเป็นผู้บริหารหน่วยงานรัฐวิสาหกิจต้องดำรงตำแหน่งไม่ต่ำกว่าผู้บริหารลำดับที่ ๓ ขององค์กร(๕) กรณีที่เคยเป็นหรือเป็นรองผู้อำนวยการ ผู้อำนวยการรองเลขาธิการหรือเลขาธิการของหน่วยงานของรัฐ(๖) กรณีที่เคยเป็นหรือเป็นผู้บริหารองค์กรเอกชนต้องดำรงตำแหน่งไม่ต่ำกว่าผู้ช่วยกรรมการผู้จัดการใหญ่หรือเป็นผู้บริหารระดับสูงในระดับที่ไม่ต่ำกว่าลำดับที่๓ นับจากผู้บริหารสูงสุดขององค์กร(๗) มีวิสัยทัศน์ มนุษยสัมพันธ์ ลักษณะผู้นำ สามารถติดต่อประสานงานได้ดีทั้งภายในประเทศและต่างประเทศหมวด ๒การคัดเลือกและแต่งตั้ง ข้อ ๑๐ ให้คณะกรรมการคัดเลือกบุคคลเพื่อแต่งตั้งให้ดำรงตำแหน่งเลขาธิการโดยให้สำนักงาน กกพ.ออกประกาศรับสมัครบุคคลทั่วไปเพื่อคัดเลือกเป็นเลขาธิการทางหนังสือพิมพ์อย่างน้อยหนึ่งฉบับเป็นเวลาไม่น้อยกว่าสามวันและเว็บไซต์ของสำนักงาน กกพ. ไม่น้อยกว่าสิบห้าวันโดยกำหนดวัน เวลาสถานที่และรายละเอียดการรับสมัครเข้ารับการคัดเลือก พร้อมเอกสารและหลักฐานการสมัครข้อ ๑๑ เอกสารและหลักฐานการสมัครตามข้อ๑๐ อย่างน้อยต้องประกอบไปด้วย(๑) ประวัติโดยย่อ(๒)รายละเอียดประสบการณ์การทำงานที่แสดงให้เห็นว่าเป็นบุคคลที่มีคุณสมบัติตามข้อ ๙(๓) หนังสือยืนยันคุณสมบัติและไม่มีลักษณะต้องห้ามตามข้อ ๗(๔) รูปถ่ายหน้าตรงไม่สวมหมวกขนาด ๒ นิ้ว จำนวน ๓ รูปถ่ายมาแล้วไม่เกิน ๖ เดือน(๕)สำเนาบัตรประจำตัวประชาชนหรือหลักฐานอื่นที่ออกให้โดยทางราชการและสำเนาทะเบียนบ้านของผู้สมัคร(๖) สำเนาวุฒิการศึกษา(๗) หนังสือรับรองแพทย์ที่รับรองว่าไม่เป็นบุคคลวิกลจริต หรือจิตฟั่นเฟือนไม่สมประกอบและไม่ติดยาเสพติดให้โทษจำนวน๑ ฉบับ โดยรับรองจากโรงพยาบาลของรัฐหรือเอกชน(๘) เอกสารอื่น ๆ ที่เป็นประโยชน์ต่อการพิจารณาคัดเลือกทั้งนี้เอกสารและหลักฐานตามวรรคหนึ่งให้บุคคลที่สมัครเข้ารับการคัดเลือกลงลายมือชื่อรับรองสำเนาด้วยข้อ ๑๒ การคัดเลือกเลขาธิการให้ดำเนินการ ดังนี้(๑) ให้สำนักงาน กกพ.ตรวจสอบเอกสารรายละเอียดการสมัครเข้ารับการคัดเลือกให้ถูกต้องครบถ้วนเพื่อนำเสนอคณะกรรมการ(๒)คณะกรรมการจะดำเนินการคัดเลือกโดยการประเมินจากเอกสารประกอบการสมัครและการสัมภาษณ์พร้อมแสดงวิสัยทัศน์(๓)คณะกรรมการอาจแต่งตั้งคณะอนุกรรมการเพื่อช่วยดำเนินการในเรื่องใดก็ได้ข้อ ๑๓ ให้สำนักงานกกพ. ปิดประกาศรายชื่อผู้สมัครเข้ารับการคัดเลือกตามข้อ ๑๐ รายชื่อผู้ที่ผ่านการประเมินและจะเข้ารับการสัมภาษณ์ตามข้อ๑๒ (๒) และรายชื่อผู้ที่ได้รับคัดเลือกเป็นเลขาธิการไว้ที่สำนักงาน กกพ.และเว็บไซต์ของสำนักงาน กกพ.ข้อ ๑๔ ให้สำนักงานกกพ. แจ้งผลการคัดเลือกต่อผู้ได้รับการคัดเลือกเพื่อทราบในกรณีที่ผู้ได้รับการคัดเลือกมีคุณสมบัติตามข้อ ๘ (๑) (๒) (๓) หรือ(๔) ให้บุคคลผู้นั้นไปดำเนินการลาออกจากตำแหน่งตามข้อ ๘ (๑) (๒) หรือ (๓)หรือแสดงหลักฐานให้เป็นที่เชื่อได้ว่าตนได้เลิกประกอบอาชีพหรือวิชาชีพตามข้อ ๘ (๔)แล้ว ภายในสิบห้าวันนับแต่วันที่ได้รับแจ้งในกรณีที่ผู้ได้รับการคัดเลือกมิได้ลาออกหรือเลิกประกอบอาชีพหรือวิชาชีพภายในกำหนดระยะเวลาตามวรรคสองให้ถือว่าผู้นั้นไม่เคยได้รับการคัดเลือกให้เป็นเลขาธิการและให้ดำเนินการคัดเลือกบุคคลเพื่อแต่งตั้งเป็นเลขาธิการใหม่ตามข้อ ๑๐ ข้อ ๑๑และข้อ ๑๒ข้อ ๑๕ ให้สำนักงานกกพ. แจ้งบุคคลที่ได้รับการคัดเลือกตามข้อ ๑๔ มาลงนามในสัญญาจ้างข้อ ๑๖ การแต่งตั้งเลขาธิการให้ประธานกรรมการโดยความเห็นชอบของคณะกรรมการเป็นผู้ลงนามในสัญญาจ้างหมวด ๓วาระการดำรงตำแหน่ง ข้อ ๑๗ เลขาธิการมีวาระการดำรงตำแหน่งคราวละห้าปีนับแต่วันที่ได้รับการแต่งตั้งและอาจได้รับแต่งตั้งใหม่อีกได้แต่จะดำรงตำแหน่งเกินสองวาระติดต่อกันไม่ได้ข้อ ๑๘ นอกจากการพ้นจากตำแหน่งตามวาระตามข้อ ๑๗หรือตามสัญญาจ้าง เลขาธิการพ้นจากตำแหน่งเมื่อ(๑) ตาย(๒) มีอายุครบหกสิบปีบริบูรณ์(๓) ลาออก(๔) ขาดคุณสมบัติหรือมีลักษณะต้องห้ามตามข้อ ๗ และข้อ ๘(๕)คณะกรรมการมีมติด้วยคะแนนเสียงไม่น้อยกว่าสองในสามของจำนวนกรรมการที่มีอยู่ให้ออกเพราะมีความประพฤติเสื่อมเสียอย่างร้ายแรงบกพร่องในหน้าที่อย่างร้ายแรง หรือไม่สามารถปฏิบัติหน้าที่ได้ข้อ ๑๙ ภายในเวลาสองปีนับแต่พ้นจากตำแหน่งเลขาธิการจะประกอบอาชีพหรือวิชาชีพที่เป็นผลให้ได้รับเงินหรือสิทธิประโยชน์อื่นใดจากนิติบุคคลซึ่งประกอบกิจการพลังงานมิได้ความในวรรคหนึ่งให้ใช้กับนิติบุคคลที่มีลักษณะดังนี้ด้วย คือ(๑)นิติบุคคลอื่นที่ถือหุ้นหรือเป็นหุ้นส่วนไม่น้อยกว่าร้อยละยี่สิบห้าในนิติบุคคลตามวรรคหนึ่ง(๒) นิติบุคคลอื่นที่ถือหุ้นหรือเป็นหุ้นส่วนไม่น้อยกว่าร้อยละยี่สิบห้าในนิติบุคคลตาม (๑)(๓) นิติบุคคลอื่นที่ถือหุ้นหรือเป็นหุ้นส่วนไม่น้อยกว่าร้อยละยี่สิบห้าในนิติบุคคลตาม (๒)ให้นำความในวรรคหนึ่งและวรรคสองมาใช้บังคับกับการเป็นกรรมการหรือที่ปรึกษาของนิติบุคคลดังกล่าวด้วยข้อ ๒๐ ภายในกำหนดระยะเวลาตามข้อ ๑๙เลขาธิการจะถือหุ้นของนิติบุคคลตามข้อ ๑๙ ไม่ได้ เว้นแต่เป็นการถือหุ้นของนิติบุคคลโดยการซื้อในตลาดหลักทรัพย์ตามจำนวนที่คณะกรรมการป้องกันและปราบปรามการทุจริตแห่งชาติกำหนดประกาศณ วันที่ ๒ กันยายน พ.ศ. ๒๕๕๗พรเทพ ธัญญพงศ์ชัยประธานกรรมการกำกับกิจการพลังงานปริยานุช/ผู้จัดทำ๓ ตุลาคม ๒๕๕๗ปริญสินีย์/ผู้ตรวจ๓ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๙๓ ง/หน้า ๔/๓๐ กันยายน ๒๕๕๗